Diari Oficial de la Generalitat Valenciana


Sumari del DOGV 4803, del 22-07-2004 (2004/7108)

ORDE de 10 de juny de 2004, de la Conselleria de Cultura, Educació i Esport, per la qual es modifica l'Orde de 10 de juny de 1994, per la qual s'aproven els estatuts de la Federació Valenciana d'Aules de la Tercera Edat de València.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4803

Data del DOGV
:   22-07-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/7108


Data del document
:   10-06-2004

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * educació d'adults
    * reglament intern
    * equipament social
    * legislació
    * tercera edat

ORDE de 10 de juny de 2004, de la Conselleria de Cultura, Educació i Esport, per la qual es modifica l'Orde de 10 de juny de 1994, per la qual s'aproven els estatuts de la Federació Valenciana d'Aules de la Tercera Edat de València. [2004/X7108]
  
L'Orde de 15 d'octubre de 1990 la Conselleria de Cultura, Educació i Ciència de la Generalitat Valenciana va establir la regulació de les aules de la tercera edat en l'àmbit de la Comunitat Valenciana.
  
En l'apartat nové de l'orde s'indica que la Federació Valenciana d'Aules de la Tercera Edat ha de regir-se per uns estatuts propis, amb la consulta prèvia de les entitats titulars de les aules, i que els estatuts han de ser aprovats per una orde de la Conselleria.
  
Per l'Orde de 10 de juny de 1994 de la Conselleria de Cultura es van aprovar els estatuts de la FEVATED.
  
En estos moments es considera convenient revisar i modificar determinats aspectes de l'orde per a adaptar-los a la realitat, amb la proposta prèvia de les entitats titulars de les aules de la tercera edat.
  
En virtut de tot això, i fent ús de les atribucions que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Únic
  
Que es modifiquen a través d'esta orde determinats apartats de l'articulat de l'Orde de 10 de juny de 1994, de la Conselleria de Cultura, per la qual s'aproven els estatuts de la Federació d'Aules de la Tercera Edat de la Comunitat Valenciana (FEVATED), que figuren a continuació, els quals queden redactats segons s'indica:
  
Primer
  
Article 1.3. La FEVATED té el seu domicili al carrer Burriana, número 39, baix, a la ciutat de València.
  
Segon
  
Article 8.2. Les reunions de l'Assemblea General seran presidides pel president de la FEVATED i l'acta de la sessió l'elaborarà el secretari general.
  
Tercer
  
Article 10.1. La Junta Directiva estarà formada per un representant de cada aula, elegit per l'Assemblea per a un període de dos anys, i per un representant de la Secretaria Autonòmica de Cultura i Política Lingüística de la Conselleria de Cultura, Educació i Esport de la Generalitat Valenciana.
  
Quart
  
Article 10.2. Les candidatures a la Junta Directiva es presentaran a l'Assemblea General en llistes tancades compostes per un president, un vicepresident, un secretari general i tants vocals com calga.
  
Cinquè
  
Article 10.3. El representant de la Secretaria Autonòmica de Cultura i Política Lingüística serà vocal nat de la Junta Directiva per designació de la Secretaria Autonòmica de Cultural i Política Lingüística de la Conselleria de Cultura, Educació i Esport de la Generalitat Valenciana.
  
Sisè
  
Article 10.4. La Junta Directiva serà convocada pel president amb set dies d'antelació, a través d'una convocatòria dirigida als altres membres, en la qual constarà l'orde del dia, la data, l'hora i el lloc de la reunió.
  
Setè
  
Article 10.5. Es modifica l'anterior article 10.3: on diu coordinador ha de dir president.
  
Vuitè
  
Article 10.6. Es modifica, i el seu contingut passa a correspondre a l'anterior article 10.4.
  
Novè
  
Article 10.7. Es modifica, i el seu contingut passa a correspondre a l'anterior article 10.5.
  
Deu
  
Article 10.8. És necessària la presència de tres membres de la Junta Directiva per a la validesa dels acords, dels quals el secretari haurà d'estendre una acta amb el vistiplau del president i subscrita per tots dos.
  
Onze
  
Article 10.9. Es correspon amb l'article 10.7 anterior, i es modifica en la primera línia el càrrec de coordinador pel de president.
  
Dotze
  
Article 10.10. Es correspon amb l'article 10.8 anterior, i es modifica en la tercera línia el càrrec de coordinador pel de president.
  
Tretze
  
Article 10.11. En cas d'absència, malaltia, defunció, incapacitat o renúncia, el president de la Junta Directiva serà substituït pel vicepresident.
  
DISPOSICIÓ FINAL
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 10 de juny de 2004
  
El conseller de Cultura, Educació i Esport,